galenus.de-venae-sectione-adversus-erasistratum 9
Καίτοι μάτην πολλὰ κάμνω παρὸν ὑπομνῆσαί σε τὸν λόγον . εἰ γὰρ οὐκ αὐτὸς ἡμᾶς ἐδίδαξας ἐν τῷ προτέρῳ τῶν ὑγιεινῶν , ἔνθα γένεσιν τοῦ κατὰ τὰς φλέβας πλήθους προειπὼν ἐφεξῆς γράφεις ἰάματα , σκοπὸν μὲν αὐτῶν ἁπάντων κένωσιν θέμενος , ἄλλην δ’ ἄλλῳ συμφέρειν φάσκων · πλὴν ἀλλά γε κενοῦντα τὴν πληθώραν , οὕτως γὰρ ἀξιοῖς καλεῖν τὸ ἐν ταῖς φλεψὶ τροφῆς πλῆθος καὶ γυμνάσια καὶ λουτρὰ πλείω καὶ λεπτὴν διαίταν εἶναι κελεύεις . οὐ ταυτὸν δὲ πᾶσι συμφέρειν φῂς βοήθημα κενωτικὸν , ὅτι μήτε πάντες εἰθισμένοι χρῆσθαι πᾶσιν , ἀλλ’ οἱ μὲν λουτροῖς μᾶλλον , οἱ δὲ γυμνασίοις , οἱ δὲ τοῖς μετὰ δεῖπνον ἐμέτοις , καὶ ὅτι μὴ τοῖς αὐτοῖς ἅπαντες εὐάλωτοι νοσήμασιν , ἀλλ’ ὁ μέν τις ἐπιληψίαις , ὁ δ’ αἵματος πτύσεσι , ὁ δὲ τοῖς καθ’ ἧπαρ ἢ σπλῆνα πάθεσιν . οὐκ οὖν οὔτε τὸν ἐπίληπτον ἐπιχειρήσομεν βαλανείοις κενοῦν , ὡς σὺ φῂς , ὀρθῶς τοῦτο κελεύων , οὔθ’ ᾧ τι φόβος ἀγγεῖον ἐν θώρακι ῥαγῆναι γυμνάσομεν . κίνδυνος γὰρ δηλαδὴ ταῖς τῶν γυμνασίων συντονίαις , εἰ καὶ μὴ πλῆθος ἦν , ἀλλ’ ὡς διὰ ἀσθένειαν κατὰ θώρακα ῥαγῆναι γυμνασομένῳ . ὅπως οὖν αὐτὸν ἰασόμεθα δίδαξον ἡμᾶς . ὅτι μὲν γὰρ κενωτέον ἐστὶν ὁμολογεῖς καὶ σύ . κενωτικὰ δ’ εἴχομεν βοηθήματα γυμνάσια καὶ λουτρὰ πλείω καὶ λεπτὴν δίαιταν . ἀλλὰ γυμνασίοις μὲν οὐδ’ αὐτὸς ἀξιοῖς χρῆσθαι . περὶ δὲ λουτρῶν σὺ μὲν ὅλως οὐδὲν εἶπας , οὔτ’ εἰ χρηστέον οὔτ’ εἰ μὴ χρηστέον ἐπὶ τῶν οὕτως ἐχόντων . ἐγὼ δ’ ἐρῶ τὸ φαινόμενον αὐτὸ καὶ τῇ πείρᾳ κεκριμένον , εἰ δέ τι χρὴ καὶ περὶ σοῦ μαντεύσασθαι , καὶ σοὶ τάχα ἂν δόξαν . σὺ γοῦν αὐτὸς ἐν τῷ περὶ αἵματος ἀναγωγῆς συγγράμματι διαδέσμοις τε ἅμα καὶ ἀσιτίαις χρώμενος ὑπὸ τούτων μὲν ἀντισπόσαι τοῦ πλήθους , τοῦ δὲ κενῶσαι βαλανείοις οὐ χρή . λογίζομαι γάρ σε φθέγγοντα τὸ λουτρὸν ἐπὶ τῆς ἐῤῥωγυίας ἤδη φλεβὸς , οὐδ’ ἔφης , εἰ ἐπίδοξος ἡ ῥῆξις , ἐθελῆσαι ἂν χρήσασθαι . εἰ δὲ καὶ μὴ σὺ οὕτως ἐγίνωσκες , ἀλλ’ ἐμοὶ τὸ φαινόμενον ἤρκει . μεγίστη γὰρ αἱμοῤῥαγίαις ἁπάσαις ἡ ἐκ βαλανείου βλάβη καὶ ἡ αἰτία πρόδηλος , εἴ γε δὴ χεῖται μὲν τὸ αἷμα καὶ εἰς ἀτμοὺς λύεται καὶ πνεύματα τοῦ τε θερμαινομένου , ὥστε καὶ εἰς κίνησιν προτρέπεσθαι καὶ εἰς ὄγκον αἴρεσθαι . μαλακὰ δὲ καὶ ἀσθενῆ ταῖς θερμολουσίαις ἀποτελεῖται τὰ σώματα . πῶς δὴ οὖν οὐκ ἂν ῥᾷστα πάθοι αὐτά γε μαλακώτερα γενόμενα καὶ τοῦ ῥηγνύντος αὐτὰ κίνησίν τε ἅμα καὶ ὄγκον προσλαβόντος ; οὐκ οὖν οὐδὲ ἐν βαλανείοις ἐπιχειρήσομεν κενοῦν οἷς φόβος δι’ αἵματος πλῆθος ﻿ ῥαγῆναι τὰς φλέβας . εἰς λοιπὸν τὸ τρίτον συγκλειόμεθα τῶν κενωτικῶν βοηθημάτων τὴν λεπτὴν δίαιταν . ἄγε δὴ , ἐπειδὴ ταύτην αὐτὸς σὺν τρισὶ τρόποις ἐργάζῃ , λεπτὰ ἢ μικρὰ καὶ ἄτροφα σιτία προσφέρων ἢ οὐδ’ ὅλως προσφέρων ἢ ἐμεῖν ἀπὸ δείπνου κελεύων . ἴδωμεν οὖν ὅπως λεπτῶς διαιτήσομεν . ἆρά γε μετὰ δεῖπνον ἐμεῖν κελεύσαντες ; ἀλλ’ εἰς τὴν ἐν τοῖς γυμνασίοις συντονίαν εὐλαβηθείημεν , εἴ πού γέ τι κατὰ τοὺς ἐμέτους ἀδεῶς χρησόμεθα . τοῦτο μὲν οὐδ’ ἂν ἰδιώτην λάθοι . λοιπὸν οὖν ἢ ἀσιτίαν προστάξομεν ἢ μικρὰ καὶ ἄτροφα σιτία δώσομεν . ἀλλ’ εἰ καὶ μὴ ἰσχυρῶς τὰ τοιαῦτα , τρέφει γοῦν . ἡμεῖς δ’ οὐ προσθεῖναι νῦν , ἀλλ’ ἀφελεῖν βουλόμεθα . λοιπὸν ἄρα τὴν ἐπίπονον καὶ μοχθηρὰν ὄντως ὥσπερ τινὰ ἱερὰν ἀγκύραν εἰς ἅπαντα πάθη διαρκῆ παραληψόμεθα λιμοκτονίαν . εἶτα δηλαδὴ σκώψομεν Ἀπολλώνιον καὶ Δέξιππον ἐπὶ λιμαγχονίᾳ ; καίτοι καὶ τοῦτ’ αὐτὸς αὐτὸς ἐδίδαξε , βούλομαι μᾶλλον ὑπομνῆσαι . καὶ γὰρ αὐτός μοι δοκεῖς αἰσθάνεσθαι περὶ τῆς ἀσιτίας ὡς οὐ κενωτικοῦ βοηθήματος . ἀποδείξας δὲ πρότερον ὅ βούλομαι , τηνικαῦτα δὴ καὶ τῆς παρὰ σοῦ μαρτυρίας μνημονεύσω . ἡ ἀσιτία οὐ δήπου τῶν ὄντων τι πραγμάτων ἐστὶν , οὐ μᾶλλον ἢ τυφλότης ἢ κωφότης , ἀλλὰ πάντα τὰ τοιαῦτα στερήσεις τῶν ὑπαρχόντων εἰσί . αὐτὸ μὲν γὰρ τὸ προσενέγκασθαι σιτία τῶν ὄντων ἐστὶν , ὅθεν αὐτὴν καὶ τοὔργον εὑρήσεις ὑπάρχειν θρέψιν τοῦ σώματος . τὸ μὴ προσενέγκασθαι οὐ ταὐτὸν τῶν ὑπαρχόντων ἐστὶν , οὔτ’ ἔργον αὐτοῦ δεῖξαι δυνήσῃ , καθάπερ ἱδρώτων μὲν καὶ φλεβοτομίας καὶ κλυστῆρος κένωσιν , ἐδεσμάτων δὲ θρέψιν . μέση τοίνυν ἀμφοῖν ἐστὶν ἡ ἀσιτία τοῦ τε κενοῦν καὶ τοῦ τρέφειν . οὔτε γὰρ τρέφει οὔτε κενοῖ . πῶς οὖν , φησὶν , ἀπέθανον πολλοὶ κατ’ ἔνδειαν ἀπορίᾳ σιτίων ; οὐ τῇ τῶν σιτίων ἀπορίᾳ , φήσομεν , ἐπεὶ οὕτω γ’ ἂν οὐδὲ τὰ φωλεύοντα ζῶα τροφῆς ἀποροῦντα διαρκεῖν ἐδύνατο . διαρκεῖ δέ γε , καὶ τοῦτ’ αὐτὸς ὁ Ἐρασίστρατος λέγει καὶ τὴν αἰτίαν προσθίτησιν . ἅπαν γὰρ , φησὶ , τὸ κατὰ τὴν ἐκτὸς ἐπιφάνειαν διαπνεῖσθαι πέφυκεν , ἀλλ’ ἢ πλέον ἢ ἧττον , ὡς ἂν καὶ μανότητος ἔχει . τοῦ δ’ ἧττόν τε καὶ μᾶλλον γίνεσθαι μανὴν τὴν ἐπιφάνειαν ἄλλαι τέ τινες αἰτίαι καὶ οὐδεμιᾶς ἐλάττους αἱ κατὰ θερμασίαν καὶ ψύξιν καὶ ἡσυχίαν καὶ κίνησιν τροπαὶ τοῦ σώματος . θερμοῦ μὲν γὰρ ὄντος τοῦ περιέχοντος ἀέρος καὶ τοῦ ζώου γυμναζομένου πλεῖστον ἀποῤῥεῖν · ἐπὶ δέ γε τοῖς ἐναντίοις κρύει τοῦ περιέχοντος καὶ ἀκινησίᾳ τοῦ ζώου πυκνοῦσθαι μὲν τὴν ἐκτὸς ἐπιφάνειαν , ἀποῤῥεῖν δὲ ἢ μηδὲν ἢ παντάπασιν ὀλίγον . καὶ διὰ τοῦτο μὴ δεῖσθαι τροφῆς τὰ φωλεύοντα . ἅτε γὰρ ψυχρῶν μὲν καὶ ἀργῶν καὶ παχέων τῶν καθ’ ὅλον τὸ σῶμα διὰ τὴν ἡσυχίαν γιγνομένων , πυκνουμένης δὲ τῆς ἐκτὸς ἐπιφανείας ἐν τῷ χειμερινῷ κρύει , καθ’ ἣν ὥραν φωλεύει τὰ ζῶα , μηδὲν ἐκτὸς ἀποῤῥεῖν . οὐκοῦν οὐδὲ τοῦ πληρώσοντος τὸ κενούμενον δεῖσθαι . χρεία δ’ ἦν αὐτῇ τροφῆς καὶ διὰ τοῦτ’ ἐπ’ αὐτὴν ἔρχεται τὰ ζῶα τὴν ἐκ τῆς κενώσεως ἔνδειαν ἰώμενα . σαφὲς οὖν ὅτι τῆς μὲν ἐνδείας ἡ καθ’ ὅλην τὴν ἐπιφάνειαν κένωσις αἰτία καὶ χρεία σιτίων ὑπὲρ τοῦ τὸ κενούμενον ἀναπληρῶσαι . τῆς οὖν αἰτίας ἀπολλυμένης δι’ ἣν ὅλως ἐδεῖτο τὰ ζῶα σιτίων , ἀνάγκη πᾶσα καὶ τὴν χρείαν συναπόλλυσθαι , καὶ διὰ τοῦτο οὐ δεῖται τὰ φωλεύοντα σιτίων , ὅτι μηδὲ προσθέσεως . σαφῶς οὖν ἐμάθομεν ὡς οὐχ ἡ ἀσιτία κενοῦν πέφυκεν , ἀλλ’ ἡ τοῦ δέρματος μανότης . εἰ δὲ τοῦτο πυκνώσαις ἡσυχίᾳ καὶ κρύει , τί τῆς λιμαγχονίας ἔτ’ ὄφελος ; καὶ μὴν ἀναγκαῖον ἄμφω φυλάξασθαι , καὶ τὰ γυμνάσια καὶ πᾶσαν ἀλέαν , ᾧ κίνδυνος αἷμα πτύσαι . τὰ μὲν γὰρ τῇ συντονίᾳ ῥηγνύναι πέφυκε τὰς φλέβας · αἱ θερμασίαι δὲ καθ’ ὃν λόγον καὶ τὰ λουτρά . μὴ θερμαίνων μὲν ἄρα κενώσεις τὸ σῶμα , θερμαίνων δὲ ἢ γυμνασίοις ἢ λουτροῖς μέγιστα βλάψεις τὴν πρὸς τὸ ῥήγνυσθαι τῶν φλεβῶν αὐτῶν ἐπιτηδειότητα . τί δὴ λοιπὸν ἔτι συμβουλεύσομεν τοῖς ὧδε κάμνουσιν ; αἱ μὲν γὰρ ἀσιτίαι χωρὶς τοῦ γυμνάζεσθαι τὸν ἄνθρωπον ἢ ἄλλως ὁπωσοῦν θερμαίνεσθαι κενοῦν οὐ δύνανται . φλεβοτομίαν δὲ , ὡς ἐοίκαμεν , ἐσχάτως φεύγομεν , ὥσπερ , οἶμαι , καὶ τὰς ἰσχυρὰς καθάρσεις . θαυμαστή γε ἡ εὐπορία τῶν κενωτικῶν βοηθημάτων εἰς ἀσιτίαν κατακλεισθέντων . εἰ μὲν μόνῃ χρησόμεθα , πλεῖον οὐδὲν ἕξομεν , οὐ γὰρ κενοῖ μόνη . σὺν ᾗ κενοῦν πέφυκε , μείζονας ταῦτα τὰς ἄλλας βλάβας τῆς ἐκ τοῦ κενοῦν ὠφελείας ἔχει .
Lemmas: καίτοι μάτην πολύς κάμνω πάρειμι ὑπομιμνῄσκω σύ ὁ λόγος . εἰ γάρ οὐ αὐτός ἐγώ διδάσκω ἐν ὁ πρότερος ὁ ὑγιεινός , ἔνθα γένεσις ὁ κατά ὁ φλέψ πλῆθος προλέγω ἐφεξῆς γράφω ἴαμα , σκοπός μέν αὐτός ἅπας κένωσις τίθημι , ἄλλος δέ ἄλλος συμφέρω φάσκω · πλήν ἀλλά γε κενόω ὁ πληθώρα , οὕτως γάρ ἀξιόω καλέω ὁ ἐν ὁ φλέψ τροφή πλῆθος καί γυμνάσιον καί λουτρόν πολύς καί λεπτός διαιτάω εἰμί κελεύω . οὐ τατός δέ πᾶς συμφέρω φημί βοήθημα κενωτικός , ὅτι μήτε πᾶς ἐθίζω χράω πᾶς , ἀλλά ὁ μέν λουτρόν μάλα , ὁ δέ γυμνάσιον , ὁ δέ ὁ μετά δεῖπνον ἔμετος , καί ὅτι μή ὁ αὐτός ἅπας εὐάλωτος νόσημα , ἀλλά ὁ μέν τις ἐπιληψία , ὁ δέ αἷμα πτύσις , ὁ δέ ὁ κατά ἧπαρ ἤ σπλήν πάθος . οὐ οὖν οὔτε ὁ ἐπίληπτος ἐπιχειρέω βαλανεῖον κενόω , ὡς σύ φημί , ὀρθός οὗτος κελεύω , οὔτε ὅς τις φόβος ἀγγεῖον ἐν θώραξ ῥήγνυμι γυμνάζω . κίνδυνος γάρ δηλαδή ὁ ὁ γυμνάσιον συντονία , εἰ καί μή πλῆθος εἰμί , ἀλλά ὡς διά ἀσθένεια κατά θώραξ ῥήγνυμι γυμνάζω . ὅπως οὖν αὐτός ἰάομαι διδάσκω ἐγώ . ὅτι μέν γάρ κενωτέον εἰμί ὁμολογέω καί σύ . κενωτικός δέ ἔχω βοήθημα γυμνάσιον καί λουτρόν πολύς καί λεπτός δίαιτα . ἀλλά γυμνάσιον μέν οὐδέ αὐτός ἀξιόω χράω . περί δέ λουτρόν σύ μέν ὅλος οὐδείς λέγω , οὔτε εἰ χράω οὔτε εἰ μή χράω ἐπί ὁ οὕτως ἔχω . ἐγώ δέ λέγω ὁ φαίνω αὐτός καί ὁ πεῖρα κρίνω , εἰ δέ τις χρή καί περί σύ μαντεύομαι , καί σύ τάχα ἄν δοκέω . σύ γοῦν αὐτός ἐν ὁ περί αἷμα ἀναγωγή σύγγραμμα διάδεσμος τε ἅμα καί ἀσιτία χράω ὑπό οὗτος μέν ἀντισπόζω ὁ πλῆθος , ὁ δέ κενόω βαλανεῖον οὐ χρή . λογίζομαι γάρ σύ φθέγγομαι ὁ λουτρόν ἐπί ὁ ῥήγνυμι ἤδη φλέψ , οὐδέ φημί , εἰ ἐπίδοξος ὁ ῥῆξις , ἐθέλω ἄν χράω . εἰ δέ καί μή σύ οὕτως γιγνώσκω , ἀλλά ἐγώ ὁ φαίνω ἀρκέω . μέγας γάρ αἱμορραγία ἅπας ὁ ἐκ βαλανεῖον βλάβη καί ὁ αἰτία πρόδηλος , εἰ γε δή χέω μέν ὁ αἷμα καί εἰς ἀτμός λύω καί πνεῦμα ὁ τε θερμαίνω , ὥστε καί εἰς κίνησις προτρέπω καί εἰς ὄγκος ἀείρω . μαλακός δέ καί ἀσθενής ὁ θερμολουσία ἀποτελέω ὁ σῶμα . πῶς δή οὖν οὐ ἄν ῥᾴδιος πάσχω αὐτός γε μαλακός γίγνομαι καί ὁ ῥήγνυμι αὐτός κίνησις τε ἅμα καί ὄγκος προσλαμβάνω ; οὐ οὖν οὐδέ ἐν βαλανεῖον ἐπιχειρέω κενόω ὅς φόβος διά αἷμα πλῆθος ﻿ ῥήγνυμι ὁ φλέψ . εἰς λοιπός ὁ τρίτος συγκλείω ὁ κενωτικός βοήθημα ὁ λεπτός δίαιτα . ἄγω δή , ἐπειδή οὗτος αὐτός σύν τρεῖς τρόπος ἐργάζομαι , λεπτός ἤ μικρός καί ἄτροφος σιτίον προσφέρω ἤ οὐδέ ὅλος προσφέρω ἤ ἐμέω ἀπό δεῖπνον κελεύω . ὁράω οὖν ὅπως λεπτός διαιτάω . ἆρα γε μετά δεῖπνον ἐμέω κελεύω ; ἀλλά εἰς ὁ ἐν ὁ γυμνάσιον συντονία εὐλαβέομαι , εἰ που γε τις κατά ὁ ἔμετος ἀδεής χράω . οὗτος μέν οὐδέ ἄν ἰδιώτης λανθάνω . λοιπός οὖν ἤ ἀσιτία προστάσσω ἤ μικρός καί ἄτροφος σιτίον δίδωμι . ἀλλά εἰ καί μή ἰσχυρός ὁ τοιοῦτος , τρέφω γοῦν . ἐγώ δέ οὐ προστίθημι νῦν , ἀλλά ἀφαιρέω βούλομαι . λοιπός ἄρα ὁ ἐπίπονος καί μοχθηρός ὄντως ὥσπερ τις ἱερός ἄγκυρα εἰς ἅπας πάθος διαρκής παραλαμβάνω λιμοκτονία . εἶτα δηλαδή σκώπτω Ἀπολλώνιον καί Δέξιππος ἐπί λιμαγχονία ; καίτοι καί οὗτος αὐτός αὐτός διδάσκω , βούλομαι μάλα ὑπομιμνῄσκω . καί γάρ αὐτός ἐγώ δοκέω αἰσθάνομαι περί ὁ ἀσιτία ὡς οὐ κενωτικός βοήθημα . ἀποδείκνυμι δέ πρότερος ὅς βούλομαι , τηνικαῦτα δή καί ὁ παρά σύ μαρτυρία μνημονεύω . ὁ ἀσιτία οὐ δήπου ὁ εἰμί τις πρᾶγμα εἰμί , οὐ μάλα ἤ τυφλότης ἤ κωφότης , ἀλλά πᾶς ὁ τοιοῦτος στέρησις ὁ ὑπάρχω εἰμί . αὐτός μέν γάρ ὁ προσφέρω σιτίον ὁ εἰμί εἰμί , ὅθεν αὐτός καί ἔργον εὑρίσκω ὑπάρχω θρέψις ὁ σῶμα . ὁ μή προσφέρω οὐ αὐτός ὁ ὑπάρχω εἰμί , οὔτε ἔργον αὐτός δείκνυμι δύναμαι , καθά ἱδρώς μέν καί φλεβοτομία καί κλυστήρ κένωσις , ἔδεσμα δέ θρέψις . μέσος τοίνυν ἄμφω εἰμί ὁ ἀσιτία ὁ τε κενόω καί ὁ τρέφω . οὔτε γάρ τρέφω οὔτε κενόω . πῶς οὖν , φημί , ἀποθνῄσκω πολύς κατά ἔνδεια ἀπορία σιτίον ; οὐ ὁ ὁ σιτίον ἀπορία , φημί , ἐπεί οὕτως γε ἄν οὐδέ ὁ φωλεύω ζῷον τροφή ἀπορέω διαρκέω δύναμαι . διαρκέω δέ γε , καί οὗτος αὐτός ὁ Ἐρασίστρατος λέγω καί ὁ αἰτία προσθίτησις . ἅπας γάρ , φημί , ὁ κατά ὁ ἐκτός ἐπιφάνεια διαπνέω φύω , ἀλλά ἤ πολύς ἤ ἥσσων , ὡς ἄν καί μανότης ἔχω . ὁ δέ ἥσσων τε καί μάλα γίγνομαι μανός ὁ ἐπιφάνεια ἄλλος τε τις αἰτία καί οὐδείς ἐλαχύς ὁ κατά θερμασία καί ψῦξις καί ἡσυχία καί κίνησις τροπή ὁ σῶμα . θερμός μέν γάρ εἰμί ὁ περιέχω ἀήρ καί ὁ ζῷον γυμνάζω πολύς ἀπορρέω · ἐπί δέ γε ὁ ἐναντίος κρύος ὁ περιέχω καί ἀκινησία ὁ ζῷον πυκνόω μέν ὁ ἐκτός ἐπιφάνεια , ἀπορρέω δέ ἤ μηδείς ἤ παντάπασι ὀλίγος . καί διά οὗτος μή δέω τροφή ὁ φωλεύω . ἅτε γάρ ψυχρός μέν καί ἀργός καί παχύς ὁ κατά ὅλος ὁ σῶμα διά ὁ ἡσυχία γίγνομαι , πυκνόω δέ ὁ ἐκτός ἐπιφάνεια ἐν ὁ χειμερινός κρύος , κατά ὅς ὥρα φωλεύω ὁ ζῷον , μηδείς ἐκτός ἀπορρέω . οὐκοῦν οὐδέ ὁ πληρόω ὁ κενόω δέω . χρεία δέ εἰμί αὐτός τροφή καί διά οὗτος ἐπί αὐτός ἔρχομαι ὁ ζῷον ὁ ἐκ ὁ κένωσις ἔνδεια ἰάομαι . σαφής οὖν ὅτι ὁ μέν ἔνδεια ὁ κατά ὅλος ὁ ἐπιφάνεια κένωσις αἰτία καί χρεία σιτίον ὑπέρ ὁ ὁ κενόω ἀναπληρόω . ὁ οὖν αἰτία ἀπόλλυμι διά ὅς ὅλος δέω ὁ ζῷον σιτίον , ἀνάγκη πᾶς καί ὁ χρεία συναπόλλυμι , καί διά οὗτος οὐ δέω ὁ φωλεύω σιτίον , ὅτι μηδέ πρόσθεσις . σαφής οὖν μανθάνω ὡς οὐ ὁ ἀσιτία κενόω φύω , ἀλλά ὁ ὁ δέρμα μανότης . εἰ δέ οὗτος πυκνόω ἡσυχία καί κρύος , τίς ὁ λιμαγχονία ἔτι ὄφελος ; καί μήν ἀναγκαῖος ἄμφω φυλάσσω , καί ὁ γυμνάσιον καί πᾶς ἀλέα , ὅς κίνδυνος αἷμα πτύω . ὁ μέν γάρ ὁ συντονία ῥήγνυμι φύω ὁ φλέψ · ὁ θερμασία δέ κατά ὅς λόγος καί ὁ λουτρόν . μή θερμαίνω μέν ἄρα κενόω ὁ σῶμα , θερμαίνω δέ ἤ γυμνάσιον ἤ λουτρόν μέγας βλάπτω ὁ πρός ὁ ῥήγνυμι ὁ φλέψ αὐτός ἐπιτηδειότης . τίς δή λοιπός ἔτι συμβουλεύω ὁ ὧδε κάμνω ; ὁ μέν γάρ ἀσιτία χωρίς ὁ γυμνάζω ὁ ἄνθρωπος ἤ ἄλλος ὁπωσοῦν θερμαίνω κενόω οὐ δύναμαι . φλεβοτομία δέ , ὡς ἔοικα , ἔσχατος φεύγω , ὥσπερ , οἴομαι , καί ὁ ἰσχυρός κάθαρσις . θαυμαστός γε ὁ εὐπορία ὁ κενωτικός βοήθημα εἰς ἀσιτία κατακλείω . εἰ μέν μόνος χράω , πολύς οὐδείς ἔχω , οὐ γάρ κενόω μόνος . σύν ὅς κενόω φύω , μέγας οὗτος ὁ ἄλλος βλάβη ὁ ἐκ ὁ κενόω ὠφέλεια ἔχω .